13/08/2012 | Administración LocalMunicipal
Curtis
Aprobación definitiva da modificación da Ordenanza fiscal reguladora do imposto sobre construcións, instalacións e obras

Exposto ó público o acordo de aprobación inicial da modificación da “Ordenanza fical reguladora do Imposto sobre Construcións, Instalacións e Obras” polo prazo de trinta días hábiles sen que contra o mesmo se teñan presentado reclamación ou suxestión alguna, enténdese definitivamente adoptado o acordo ata o de agora provisional, e procédese á publicación do texto íntegro da modificación da ordenanza que a continuación se transcribe: O Real Decreto-lei 19/2012, de 25 de maio, de medidas urxentes de liberalización do comercio e de determinados servicios, publicado no BOE de 26 de maio, na súa disposición final primeira, introduce determinadas modificacións na redacción de algúns artigos do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Entre eles, modifícanse os artigos 100, 101 e 103, reguladores do imposto sobre construccións, instalacións e obras. Esta nova redacción determina a necesidade de introducir modificacións na ordenaza fiscal reguladora do imposto sobre construccións, instalacións e obras. - O artigo 1º queda redactado do seguinte xeito: Constitúe o feito impoñible deste imposto a realización, dentro do termo municipal, de calquera construcción, instalación u obra para a que se esixa a obtención da correspondente licencia de obra urbanística, se obtivera ou non dita licencia, ou para a que se esixa presentación de declaración responsable ou comunicación previa, sempre que a súa expedición ou a actividade de control corresponda a este Concello. - O artigo 4º queda redactado como segue: 1. A base impoñible do imposto está constituída polo custo real e efectivo da construción, instalación ou obra, e enténdese por tal, a estes efectos, o custo de execución material daquela. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custo de execución material.2. A cota deste imposto será o resultado de aplicar á base impoñible o tipo de gravame.3. O tipo de gravame será o 2% 4. O imposto devengarase no momento de iniciarse a construción, instalación ou obra, aínda cando non se obtivera a correspondente licenza, ou non se tivese presentado a correspondente declaración responsable ou comunicación previa.5. Ós efectos deste imposto, entenderanse iniciadas as construcións, instalacións ou obras, salvo proba en contrario: a) Cando sexa concedida a preceptiva licenza municipal, na data en que sexa retirada a devandita licenza polo interesado ou o seu representante ou, no caso de que esta non sexa retirada, aos 30 días da data do seu acordo de aprobación. b) Cando, sen concederse polo Concello a preceptiva licenza se efectue polo suxeito pasivo calquera clase de acto material ou xurídico tendente á realización das construcións, instalacións ou obras. c) Cando tela lugar a toma de coñecemento polo órgano competente da declaración responsable ou da comunicación previa. - O artigo 6º pasa a ter a seguinte redacción: 1. Cando se conceda a preceptiva licencia ou cando tela lugar a toma de coñecemento polo órgano competente da declaración responsable ou da comunicación previa practicarase unha liquidación provisional, determinándose a base impoñible en función do orzamento presentado polos interesados, sempre que o mesmo fose visado polo Colexio correspondente, noutro caso, a base impoñible será determinada polos técnicos municipais, de acordo co custe estimado do proxecto.2. Á vista das construccións, instalacións ou obras efectivamente realizadas e do custe efectivo das mesmas, o Concello, mediante a oportuna comprobación administrativa, modificará no seu caso, a base impoñible á que se refire o apartado anterior practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda”. Curtis, 27 de xullo de 2012 O Alcalde Javier Francisco Caínzos Vázquez